laion/Wikipedia-Exotic huggingface dataset:
פוליבה

פוליבה בע"מ היא חברה ישראלית העוסקת בייצור, יבוא ושיווק חומרי גלם לענף המזון והאפייה. בשנת 1978 החל אילן פוליבה לשווק באופן עצמאי חלב לקונדיטוריות וחנויות מכולת, ולאחר שחרורו מהצבא של אחיו אהרון, בשנת 1983, הוא הצטרף אליו כשותף. בשנת 1988 הקימו השניים את חברת פוליבה בע"מ, שפעלה מתוך מחסן קטן בפתח תקווה ועסקה בעיקר בשיווק מרגרינה לבתי עסק מקומיים. בשנת 1990 נמכרה החברה למשפחת פרסלני ( ירון, גיימי, נתן ואריק) והחלו לעסוק ביבוא ויצוא למעון קבע ברחוב הברזל באזור התעשייה רמת החייל בתל אביב, ובמקביל לשיווק המרגרינה ומוצרי אפייה נוספים, הקימו מפעל לייצור מרגרינה ביבנה. עם התרחבות היקף הייצור והצורך במקום גדול יותר, עברה החברה על שני מפעליה בשנת 1994 למתחם באזור התעשייה ברמלה, שם הוקם מפעל אחד גדול שהחל לייצר גם מליות פרי, ממרחים, משפרי אפייה, קצפות ושוקולד מתוך כוונה לספק לקונדיטוריות סל מוצרים שלם. בשנת 2001 הוקם מערך הפיתוח והייצור של החברה למוצרים לשוק הביתי. לאחרונה החלה פוליבה לעסוק גם בייצוא מוצרים קמעונאיים, בעיקר למרכולים בארצות הברית ובאנגליה. בשנת 2009 פוליבה הייתה מהמובילות בתחום שמן זית בעולם, והפכה לאחת החברות המובילות בתחום היבוא והיצוא. בשנת 2013, החל המפעל בהסבה של התשתיות לעבודה בגז טבעי כמקור אנרגיה והיה מבין המפעלים הראשונים בישראל שהשלימו תהליך זה. החל משנת 2016, כל תשתיות מפעל הייצור של פוליבה מוזנות מגז טבעי. משנת 2018 פוליבה רוכשת מספר רב של מפעלים ברכבי העולם ליצור שמנים שונים. פוליבה היא החברה הגדולה בישראל לייצור, יבוא ושיווק של חומרי גלם בענף האפייה והמזון. פס הייצור של החברה מונה מעל ל-1,000 מוצרים כגון שמנים, מרגרינות, מליות, ריבות, ממרחים שונים, משפרי אפייה, קצפות ושוקולדים, אותם היא מספקת ליותר מ-1,700 בתי מאפה, קונדיטוריות ומפעלי מזון בארץ ובעולם, בהיקף של למעלה מ-5,000 טון מדי חודש. עם לקוחות החברה הבולטים נמנים תאגידים כמו "תנובה", "יוניליוור", "שטראוס", "אסם" וחברות מזון גדולות נוספות, כמו גם בתי קפה וקונדיטוריות מקומיות. משרדי החברה ממוקמים באזור התעשייה ברמלה, במתחם המשתרע על שטח של כ-34,000 מ"ר הכולל, מעבר למפעלי הייצור, גם את אולם התצוגה, בתי זיכוך לשמן, מחסנים, מעבדת הפיתוח למוצרים חדשים, מערך ההפצה הארצי ומרכז ההדרכה. בשנת 2024 השותפים הפעילים בחברה הם נתן פרסלני, ירון פרסלני, אריק פרסלני וג'ימי פרסלני. פוליבה מעסיקה יותר מ-200 עובדים, ובהם גם עשרות עובדים עם מוגבלויות, כחלק מחזון החברה הרואה בתרומה לקהילה ערך ראשון במעלה בחשיבותו. אתר האינטרנט של חברת פוליבה. סרטון תדמית על חברת פוליבה ביוטיוב. רוני נאור-חפרי, פוליבה ותפוגן מקבלות מענק על מעבר לגז טבעי, באתר אינדקס מזון ומשקה, 24 בדצמבר 2013. מפעל פוליבה חובר לרשת החלוקה במרכז הארץ והחל לצרוך גז טבעי
ז'ואן רמון

ז'ואן רמון אי פרה (בקטלאנית: Joan Ramon i Pera, לעיתים נקרא בשם הספרדי "חואן" (Juan); נולד ב-22 בפברואר 1909 בווילסר דה מר שבספרד, נפטר ב-7 באפריל 1968 בברצלונה שבספרד) היה כדורגלן קטלאני-ספרדי ששיחק כחלוץ ונודע בשל תקופתו בברצלונה, בה שיחק בין 1926 ל-1935. רמון, ששיחק כחלוץ, הצטרף לברצלונה ב-1926, והוא שיחק שם במשך 10 שנים, עד 1935. במהלך תקופה זו שותף ב-209 משחקים, בהם כבש 148 שערים. שיתוף הפעולה שלו עם ז'וזפ סמיטייר, ממובילי הקבוצה באותה עת, היה פורה. בתחילת דרכו מיעט רמון לשחק והוא לקח חלק במשחקי ידידות בלבד. ברצלונה זכתה בגביע הספרדי לאחר הצטרפותו, מבלי שישתתף באף שלב בטורניר. ב-1927 החל לשחק בתדירות גבוהה יותר. הוא כבש 14 שערים, יותר מכל שחקן אחר בקבוצתו, במהלך זכיית קבוצתו באליפות קלטוניה לעונת 1927/1928. ברצלונה זכתה פעם נוספת בגביע הספרדי, ורמון כבש שער אחד ב-5 משחקים בדרך לגמר, בו לא שותף. ב-1929 נערכה המהדורה הראשונה של הליגה הספרדית. ברצלונה זכתה באליפות הראשונה של ספרד, ורמון פתח ב-5 משחקים במהלך העונה, מבלי להבקיע שער. בעונה הבאה דעך מעמדו והוא השתתף במספר בודד של משחקים, הן בליגה הספרדית והן באליפות קטלוניה. מ-1930 חזר לקחת חלק פעיל יותר במשחקיה של ברצלונה. ב-5 באפריל 1931, בקלאסיקו נגד ריאל מדריד שנערך במחזור האחרון של הליגה, הבקיע רמון שלושער. ברצלונה ניצחה 1–3 וסיימה את העונה במקום ה-4. היו אלו שעריו הראשונים בליגה הספרדית. בעונה הבאה הוסיף להבקיע שערים בליגה הספרדית, עם שלושער בניצחון על דפורטיבו אלאבס וצמד בניצחון על ריאל סוסיאדד, וברצלונה הגיעה למקום השלישי. עונת 1932/1933 הייתה הפורייה ביותר בקריירה של רמון. הוא הוביל את מבקיעי הקבוצה בליגה עם 12 שערים שכבש, שכללו צמדים במשחקים מול ארנס גצ'ו, אתלטיק בילבאו וראסינג סנטנדר. ברצלונה סיימה את העונה במקום הרביעי פעם נוספת. לאחר צירופו של אלחנדרו מוררה סוטו הקוסטה ריקני, ובהמשך של ז'וזפ אסקולה, נדחק רמון החוצה מההרכב. למרות זאת, המשיך להבקיע שערים בהזדמנויות שקיבל: בעונת 1933/1934 כבש 4 שערים ב-5 הופעות ובעונה שלאחר מכן 5 שערים ב-8 הופעות. למרות חוסר הצלחתה בליגה, זכתה ברצלונה באליפות קטלוניה מספר פעמים נוספות. ב-1935 עזב את ברצלונה. בין 1931 ל-1936 השתתף במשחקיה של נבחרת קטלוניה, אם כי בשל תיעוד לקוי בתקופה זו, לא ברורה כמות המשחקים המדויקת בהם שיחק. אליפות ספרד (1): 1928/1929 הגביע הספרדי (2): 1925/1926, 1927/1928 אליפות קטלוניה (6): 1926/1927, 1927/1928, 1929/1930, 1930/1931, 1931/1932, 1934/1935 ז'ואן רמון, באתר BDFutbol ז'ואן רמון, באתר FootballDatabase.eu משחקיה של ברצלונה בעונת 1927/1928, באתר webdelcule
יצחק אייזיק קרסילשציקוב

הרב יצחק אייזיק קרסילשצ׳יקוב (תרמ"ח 1888 - י' באייר תשכ"ה, 12 במאי 1965), היה רב בפולטבה שברוסיה, מחבר פירושים 'תולדות יצחק' ו'תבונה' על הירושלמי וחידושים על משנה תורה לרמב"ם. נולד בעיירה קריצ'ב ברוסיה הלבנה, לדב בער. למד בישיבת מיר בתקופה בה כיהן הרב אליהו ברוך קמאי כראש הישיבה. עוד בטרם המהפכה הקומוניסטית שימש כרב בעיירה האדיץ' במחוז קורסק ואחר כך בפולטבה ובקריוקוב. נודע בכינויו "הגאון מפולטבה". החל מ-1929 התגורר הרב קרסילשצ׳יקוב במוסקבה, ועבד כמנהל חשבונות. במלחמת העולם השנייה עבר לקראסנויארסק שבאזור סיביר, ולאחר המלחמה שב למוסקבה. תבונה ותולדות יצחק על הירושלמי - ספרו הגדול והחשוב ביותר של הרב קרסילשצ׳יקוב הוא פירושו לירושלמי, סדר זרעים ומועד. הפירוש מתחלק לשני חלקים: 'תולדות יצחק' - פירוש רציף על הסוגיה, המתאפיין בשפה ברורה ושווה לכל נפש, ו'תבונה' - חידושים והרחבות. פירוש זה נכתב בסתר בהיותו במוסקבה. הרב צבי ברונשטיין מארצות הברית, נשיא מכון 'מוצל מאש' שעסק בהוצאה לאור של כתבי יד מעבר למסך הברזל, נסע לרוסיה ופגש את הרב קרסילשצ׳יקוב בבית החולים בהיותו על ערש דווי, יום לפני פטירתו. הוא סיפר לו על כתב היד של פירושו לירושלמי, כעשרים כרכים גדולים שהיו במקום מסתור, וביקש ממנו לפעול להוצאתו מרוסיה והדפסתו. לאחר מאמצים מרובים הצליח הרב ברונשטיין להוציא את כתב היד ופעל להוצאתו לאור במהדורת הירושלמי המהודרת של מכון 'מוצל מאש'. חלק מהכרכים יצאו לאור אחרי פטירת הרב ברונשטיין, על ידי ממשיכי מפעלו. הפירוש זכה להסכמות מגדולי תורה, שהביעו את התפעלותם מהפירוש עצמו ומהתנאים הקשים בהם נכתב. לקראת הדפסתו נערך הספר בהכוונת הרב חיים קניבסקי. תבונה על הרמב"ם - בהיותו בפולטבה הדפיס חלק ראשון (42 עמ') מספרו "תבונה" על הרמב"ם, בשנת תרפ"ו, 1926. זהו הספר התורני האחרון שהודפס ברוסיה הקומוניסטית. חלקו השני נדפס רק כעבור חמשים שנה (תשל"ו 1976), על ידי מוסד הרב קוק בירושלים, אליו הוברח כתב היד מרוסיה, גם כן על ידי הרב צבי ברונשטיין. רעיונות והגיונות - ספר הגותי שנשאר בכתב יד. מאמרים ומכתבים - הרב קרסילשצ׳יקוב התכתב בענייני השקפה עם הוגה הדעות הרב שמואל אלכסנדרוב. וקטעים ממכתביו התפרסמו בספרו של הרב אלכסנדרוב מכתבי מחקר וביקורת, ירושלים תרצ"ב. כמה ממכתביו בענייני הלכה התפרסמו בספר שומרי הגחלת, כתבי רבנים בברית המועצות, ירושלים - ניו יורק תשכ"ו. אחד מהם (התכתבות עם הרב זוין אודות ספרו "המועדים בהלכה"; התפרסם גם בביטאון 'אור המזרח' תמוז תש"ך, עמ' 8 והלאה) מסיים במילות הבאות, שהן כנראה מס שפתיים לשלטון העוקב אחרי מכתביו: "ונסיים בדבר טוב: ימח שמם של הפשיסטים מכל המינים, שונאי היהדות והאנושיות, יחי השלום העולמי". במאמר יסוד התיקון לעתיד, שהתפרסם אחרי פטירתו בביטאון שנה בשנה תשכ"ח (עמ' 210 - 220) שוטח המחבר את המצב הרוחני החמור של יהדות רוסיה, ומאידך את תקוותו שהתפיסה המטריאליסטית השלטת ברוסיה תביא בסופו של דבר לאמונה בדרגה משוכללת יותר. יצחק איזיק קראסילשציקוב (1888-1965), דף שער בספרייה הלאומית קישורים לרוב חלקי פירוש הירושלמי Book Review, Three Commentaries on the Yerushalmi, Reviewed by: HESHEY ZELCER in Ḥakirah. (באנגלית) כולל ביקורת על פירוש 'תולדות יצחק'. הרב משה פיינשטיין, בהסכמתו לפירוש 'תבונה' על הירושלמי נפתלי קראוס, ה"ירושלמי" שהוברח ממוסקווה והגיע לבני-ברק, מעריב, 24 בנובמבר 1978 לספר באתר היברובוקס. כך לדברי הרב צבי ברונשטיין, נשיא מכון 'מוצל מאש' להוצאת כתבי יד תורניים מעבר למסך הברזל, במבוא לפירוש 'תבונה' על הירושלמי. (הספר בקטלוג ULI).
בורה (שטלנד)

בָּארָה (Burra, בנורדית עתיקה: Barrey) הוא שם קולקטיבי לשניים מאיי שטלנד בסקוטלנד, מערב בארה ומזרח בארה. שני האיים הם חלק מקבוצת איי סקלווי (Scalloway) הממוקמת מדרום מערב לאי מיינלנד. שטחו של מערב בארה הוא 7.43 קמ"ר ואוכלוסייתו מונה 776 תושבים (2011). שטחו של מזרח בארה הוא 5.15 קמ"ר ואוכלוסייתו מונה 76 תושבים (2011). שני האיים מחוברים בגשרים זה לזה, ולמיינלנד של שטלנד דרך טרונדרה. בסאגת אורקניינגה, שמגוללת את תולדות אורקני, האיים נקראים בשם "Barrey". התנועה בהברה הראשונה נהגית לעיתים כפונמה ə הדומה לקמץ, ולעיתים כפונמה ʌ שלא קיימת לה מקבילה מדויקת בעברית הישראלית, והיא בין קמץ לחולם. Table A4: Census day estimates of population and households on Scotland's inhabited islands, 2001 to 2011, באתר Scotland's Census ערך זה הוא קצרמר בנושא גאוגרפיה של סקוטלנד ובנושא איים. אתם מוזמנים לתרום לוויקיפדיה ולהרחיב אותו.
בורה

האם התכוונתם ל... מקומות בורה (שטלנד) (Burra) - שניים מאיי שטלנד, מערב בורה ומזרח בורה בורה (עיירה) (אנ') (Burra) – עיירה בדרום אוסטרליה בורה (נפה) (Bure) - נפה במערב גוג'ם, אתיופיה בורה בורה (Bora Bora) – אי באוקיינוס השקט אחר בורה (ריקוד) (אנ') (Bourrée‏; באנגלית גם borry או bore) - ריקוד צרפתי בורה (רוח) (אנ') (Bora) – סוג של רוח קָטָבַּטִית בורה–הנסגרוהה (Bora–Hansgrohe) – קבוצת אופני כביש גרמנית
אשר שוורצמן

אשר שוורצמן (ביידיש: אשר שוואַרצמאַן; 1889 פלך קייב האימפריה הרוסית - 1919 ליד רפליבקה) היה משורר יידי ואוקראיני. שוורצמן נולד למשפחה יהודית דתית, אביו היה עובד בתעשיית עצים. הוא קיבל חינוך יהודי מסורתי ולמד בתלמוד תורה. ב-1893 משפחתו עברה להתגורר בעיירה קורוסטישב, יותר מאוחר הם עברו לכפר נובינקה שממוקם קרוב לקייב. מגיל צעיר מאוד הוא התעניין בספרות עברית, יידית, רוסית ואוקראינית. שוורצמן הכיר את חיים נחמן ביאליק שהיה מבקר בנובינקה את קרובי משפחתו. ב-1904 החל שוורצמן ללמד את ילדי הכפר את השפה הרוסית. ב-1905 הוא עבר להתגורר בקייב אצל אחיו הגדול. כנראה תחת השפעת אחיו השתתף במאורעות של מהפכת 1905. יותר מאוחר עבר לברדיצ'ב, שם לימד עברית ולמד בבית ספר למסחר. אז הוא גם התחיל לחבר שירה, תחילה בשפה האוקראינית. ב-1909 הוא חזר לקייב והתקרב אל קבוצת אנשי תרבות יידישאיים, משוררים אהרן קושנירוב ודוד הופשטיין (שהיה גם בן דודו של שוורצמן), סופר דוד ברגלסון ומבקרי ספרות נחום אויסלנדר ונחמן מייזל. בהשפעת קבוצה זו הוא החל לחבר ביידיש, אך רוב חיבוריו ביידיש אבדו ונותר מהם מספר מצומצם בלבד. ב-1911 שוורצמן גויס לשורות הצבא הרוסי ושירת ביחידת הפרשים בקליש (כיום בפולין). בין 1914–1917 השתתף במלחמת העולם הראשונה. פעמיים עוטר בעיטור גאורגיוס הקדוש. במלחמה הוא נפצע ועבר שיקום בבתי חולים של טמבוב ומוסקבה. הוא שוחרר מהשירות הצבאי ב-1917. לאחר השחרור הוא התגורר בקייב ועבד בביטאונה של תנועת הבונד פאלקסצייטונג. בעקבות הפרעות שפרצו בזמן מלחמת האזרחים ברוסיה הוא התנדב לשירות בצבא האדום ונהרג בקרב. הוא נקבר בקבר אחים ליד כפר רפליבקה. פון גאלדענע ווייטן, קיעוו, 1921. אלע לידער, קיעוו, 1923. מיכל לעוויטאנ אונ מאקס עריק (עורכים), לידער אונ בריוו, קיעוו, 1935. אלע לידער און בריוו, מאסקווע, 1961. אשר שוורצמן, במהדורת האינטרנט של האנציקלופדיה היהודית בשפה הרוסית (ברוסית) אנחנו כאן (ברוסית) על אשר שוורצמן בעיתון לחיים (ברוסית) על אשר שוורצמן באתר המוקדש לזכרם של היהודים שהשאירו דריסת רגל בהיסטוריה (ברוסית) אשר שורצמן (1890-1919), דף שער בספרייה הלאומית
ניצה ינאי

ניצה ינאי (נולדה ב-21 באפריל 1951 בישראל) היא סוציולוגית ישראלית ופרופסור אמריטה במחלקה לסוציולוגיה ואנתרופולוגיה באוניברסיטת בן-גוריון. ינאי עוסקת בחקר הגזענות וסטריאוטיפים חברתיים, חשיבה פמיניסטית, פילוסופיה פוליטית, זהות ותרבות. ינאי היא בוגרת תואר ראשון בפסיכולוגיה חברתית מאוניברסיטת בן-גוריון בנגב (1974), ובעל תואר שני (1981) ושלישי (1985) מאוניברסיטת סטוני ברוק שבמדינת ניו יורק. החלה ללמד באוניברסיטת בן-גוריון בשנת 1990 במחלקה למדעי ההתנהגות וב-2007 במחלקה לסוציולוגיה ולאנתרופולוגיה. כיהנה גם כיושבת ראש הוועדה לתואר ראשון באוניברסיטת בן-גוריון. שימשה גם כפרופסור מן החוץ באוניברסיטת קולומביה. ינאי עוסקת במחקר בתחומים כגון קונפליקטים לאומיים, גזענות, וסטריאוטיפים חברתיים ותרבותיים. כמו כן, היא חוקרת תאוריה פמיניסטית, פסיכואנליזה תרבותית, פילוסופיה פוליטית, זהות ותרבות, וסוציולוגיה פוליטית של רגשות. היא עוסקת בחקר הבנת הרגשות במובן החברתי והתרבותי שלהם. עיקר עבודתה היא בין-תחומית ומשלבת פסיכולוגיה, חקר התרבות, פסיכואנליזה ופרספקטיבה סוציולוגית. במחקרה מנסה ינאי לייצר הבנה סוציולוגית-תרבותית לכוחות שמארגנים אירועים רגשיים. ספרה, "האידאולוגיה של שנאה: הכוח הלא מודע של השיח החברתי", יצא לאור ב-2012 בהוצאה האקדמית של אוניברסיטת פורדם (באנגלית). "נשים בדרום: מרחב, פריפריה, מגדר". 2005, בעריכת הנרייט דהאן-כלב, ניצה ינאי וניצה ברקוביץ. קריית שדה-בוקר: מכון בן-גוריון לחקר ישראל, הציונות ומורשת בן-גוריון והוצאת הספרים של אוניברסיטת בן-גוריון בנגב "דרכים לחשיבה פמיניסטית". 2007, בעריכת ניצה ינאי ואחרים. האוניברסיטה הפתוחה Yanay, N. 2013. "The Ideology of Hatred: The Psychic Power of Discourse". New York: Fordham University Press. (באנגלית) קורות חיים, באתר אוניברסיטת בן-גוריון (באנגלית) GENDER IMAGO: SEARCHING FOR NEW FEMINIST METHODOLOGIES, Niza Yanay and Nitza Berkovitch (באנגלית) כהן, נוה (14 נובמבר 2012). "The Ideology of Hatred: An interview with Niza Yanay" [אידאולוגיית השנאה: ראיון עם ניצה ינאי]. ِAl Jazeera.com (באנגלית). נבדק ב-2 מרץ 2022. ניצה ינאי (1951-), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פורט מקמרי

פורט מקמרי (באנגלית: Fort McMurray) היא עיר בצפון מזרח אלברטה שבקנדה. העיר ממוקמת בתוך יער טייגה במרכז חולות הזפת של אלברטה, שטח חולות הזפת הגדול בעולם. העיר ממוקמת ברום של 370 מטר מעל לגובה פני הים, 435 ק"מ מצפון מזרח לאדמונטון כ-60 ק"מ מהגבול עם ססקצ'ואן במפגש הנהרות אתבסקה (Athabasca) וקלירווטר (Clearwater). לפני הגעת האירופאים בסוף המאה ה־18, שבט הקרי, מהאומות הראשונות, ישבו באזור פורט מקמרי. עוד לפני הגעת האירופאים חולות הזפת היו מוכרים לתושבים והם השתמשו בחולות הזפת לציפוי סירות הקאנו שלהם. ב־1778 היה סוחר הפרוות פטר פונד חוקר הארצות הראשון שהגיע לפורט מקמרי לחיפוש פרוות. ב־1790 מגלה הארצות אלכסנדר מקנזי גילה לראשונה את תכונות חולות הזפת. ב־1870 פתחה חברת מפרץ הדסון משרד מסחר ראשון באזור ומסילת רכבת שהושלמה ב־1915, השלימה את מערך המסחר סביב העיר. ב-1930 הצליחו לראשונה לייצר נפט מחולות הזפת ובמלחמת העולם השנייה יוצרו בעיר 1,100 חביות נפט ביום. עד שנות השבעים של המאה ה-20 היה גודל האוכלוסייה 2,000 תושבים. בשנת 1967 נבנה מפעל ראשון בעיר ואוכלוסיית העיר צמחה במהירות ל-6,847 תושבים בשנת 1971 ו-31,000 תושבים בשנת 1981, שנה לאחר שעברה לסטטוס עיר. אוכלוסיית העיר השתנתה בהתאם למחיר הנפט, כך בשנת 1985 עלתה האוכלוסייה עד 37 אלף תושבים אולם ירדה ל-34 אלף תושבים בשנת 1989 בעקבות ירידת מחירי הנפט בסוף שנות השמונים. בשנת 1995 פורט מקמרי אוחדה עם שטחים נוספים למועצה אזורית ווד באפלו (Wood Buffalo). מאז פורט מקמרי אינה עיר באופן רשמי. ב-1 במאי 2016 פרצה ליד העיר שריפת יער. בעקבות טמפרטורה של 32 מעלות צלזיוס ויובש קיצוני, השרפה התפשטה במהירות. ב-3 במאי הוחלט על פינוי של כל העיר, 80 אלף תושבים, הפינוי הגדול ביותר בקנדה בעקבות שרפה. כחמישית מבתי העיר נשרפו באותו אירוע. ב־27 באפריל 2020 הייתה הצפה גדולה בחלק הנמוך של העיר בעקבות ציפת קרח שהגיע לעיר מנהר אתבסקה. כ־13 אלף בני אדם פונו מבתיהם בפורט מקמרי וישובים נוספים בסביבתה. מדיה וקבצים בנושא פורט מקמרי בוויקישיתוף אתר האינטרנט הרשמי של פורט מקמרי פורט מקמרי, באתר אנציקלופדיה בריטניקה (באנגלית) שריפת ענק בקנדה: עיר שלמה פונתה מתושביה לאחר שעלתה באש, באתר וואלה, 4 במאי 2016 Canada wildfire: 20% of Fort McMurray homes destroyed, says MP מאתר BBC.com Warmer weather only possible weapon against northern Alberta ice-jam flooding מאתר cbc.ca
נמנצ'ין

נמנצ'ין (מפולנית: Niemenczyn; בליטאית Nemenčinė, נמנצינֶה) היא עיר ליטאית השוכנת במחוז וילנה, כ-20 קילומטר צפונית-מזרחית לעיר וילנה. העיר שוכנת על גדות נהר נמנצ'ייה. השם נמנצ'ין (Nemenčinė) נגזר מהמילה הליטאית עבור הנהר שעל גדותיו היא שוכנת. שם זה מקורו בראשית העיר במאה ה-14, ומהווה את השם המקורי של העיר שבו נהוג להשתמש עד היום. ב-1387, בעקבות התנצרותה של ליטא, הקים הדוכס יגלו פארוציה, יחידה פוליטית דתית המהווה חלק מדיוקסיה, בנמנצ'ין ובנה בה את הכנסייה הראשונה. ב-20 בספטמבר 1941 רוכזה יהדות העיר, שמנתה 403 איש, בבית הכנסת של העיירה. הם הובלו ליער סמוך ושם נטבחו רובם ככולם. לפחות 128 גברים, 186 נשים ו-99 ילדים נורו בבת על ידי פלוגות איינזצגרופן של ליטאים נאצים. כיום ישנה אנדרטה מעל קבר האחים באתר. מדיה וקבצים בנושא נמנצ'ין בוויקישיתוף https://blogs.timesofisrael.com/the-slaughter-of-the-jews-in-nemencine/ נמנצ'ינה (ליטא), דף שער בספרייה הלאומית A. Vanagas. Holocaust Atlas of Lithuania, Mass Murder of the Jews from Nemenčinė
מסאימיר

מסאימיר (בערבית: مسيمير) היא עיר קטנה[דרושה הבהרה] במחוז א-ריאן שבקטר. העיר מסאימיר היא ביתו של "מועדון הספורט מסאימיר", אשר קבוצת הכדורגל שלו משחקת בליגת העל הקטרית. בעיר נבנה פרויקט המכונה, "מסאימיר מאסכאן" והושק על ידי קבוצת בארוואה בפברואר 2009. מטרת הפרויקט היא לבנות כ-1000 יחידות דיור למגורים, סופרמרקט, משתלה, מסגד והכל בתוך מתחם מגודר. בעיר מסאימיר קיימים שני בתי ספר ושניהם חטיבות צעירות, בהן לומדים מגן טרום חובה עד כיתה ב'. שני בתי הספר מותאמים לשני המינים. האוכלוסייה במסאימיר, עיתון "זמן המפרץ" (Gulf Time) אתר מפקד אוכלוסין של קטר (2010) אתר בארוואה אתר "המפרץ הבסיסי" (Gulf Baseׂׂׂׂׂׂׂ) אתר וואיסיף אתר אחד מבתי הספר אתר השני מבתי הספר
קרקובסקיה פשדמיישצ'ה

קְרָקוֹבְסְקיֶה פְּשֶׁדְמיֶישְׁצֶ'ה (בפולנית: Krakowskie Przedmieście) הוא שמו של רחוב חשוב בוורשה. הרחוב מתחיל בכיכר הטירה וממשיך עד לאנדרטת קופרניקוס ולרחוב נובי שוויאט. הרחוב נמצא בדרך שבנה המלך כדי לקשר בין הטירה המלכותית לארמון וילאנוב. במאה השבע עשרה צצו בניינים וארמונות חדשים על הרחוב, שהיווה את הכניסה לוורשה, עיר הבירה החדשה של פולין. ברחוב נמצאים כנסיית סנט אנה, ארמון הנשיאות, מלון בריסטול, הכנסייה הכרמליטית ואוניברסיטת ורשה. רחוב זה הוא הרחוב ההיסטורי של ורשה, ובימי חג מתקיימות בו צעדות. 46-48 ארמון הנשיאות (הידוע גם בשם Pałac Prezydencki, Pałac Koniecpolskich, L או Pałac Namiestnikowski), הוא ארמון הנשיא של פולין הבנוי בסגנון נאו קלאסי. 15/17 ארמון פוטוצקי הוא ארמון רוקוקו הממוקם מול ארמון הנשיאות. 26/28 אוניברסיטת ורשה הוקמה בשנת 1816, כאשר לאחר חלוקתה של פולין מופרדת ורשה מהמרכז האקדמי הפולני הוותיק והמשפיע ביותר בקרקוב. 26/28 ארמון קזימיר שנבנה במקורו 1637–1641, נבנה מחדש בשנת 1660 עבור המלך ג'ון השני קזימיר (פולנית: Jan Kazimierz Waza, שממנו נלקח שמו). מאז 1816 ארמון קזימיר שימש לסירוגין, ומשמש כיום, כמקום מושבה של אוניברסיטת ורשה. בשנים 1817–1831 שכן בו הליציאום ורשה, בית ספר תיכון שבו אביו של פרדריק שופן למד צרפתית, ובוגרים אשר כללו את שופן עצמו. 32 אחד מארמונות הנאו קלאסיים היפים בורשה. 30 קצטרוברקי פאלאס נבנה בשנת 1844–1847 עבור משפחת אורוסקי ועוצב על ידי אנדז'יי גוונסקי. מאז 1855, בבעלות משפחת קצטרוברסקי. 5 ארמון שפסקי אחת הדוגמות הבולטות של אדריכלות הרוקוקו בוורשה ששופץ בשנים 1712–1721 42/44 מלון בריסטול היא דוגמה מעולה של פאר של בורשה. הוא נבנה בשנת 1900 על ידי חברה שבה היו כלולים איגנצי יאן פדרבסקי, פסנתרן פולני, ומאוחר יותר, ראש הממשלה. 13 מלון ארופנסקי הוא בניין מהמאה ה -19 שתוכנן על ידי אנריקו מרקוני. נכון ל-2016 הבניין בשיפוצים. 34 כנסיית Visitationist, אחת מכנסיות הרוקוקו הבולטות בבירת פולין. הוקמה בשנת 1651 על ידי מלכת מארי לואיז גונזגה דה נבר עבור מסדר הביקור של מריה הבתולה הקדושה. בנייתה החלה בשנת 1664 והושלמה בשנת 1761. 68 כנסיית סנט אנה היא אחת הכנסיות הבולטות של פולין עם חזית נאו קלאסית. הכנסייה ממוקמת בין המבנים העתיקים של ורשה. במשך הזמן, ראתה שחזורים רבים, וכתוצאה מכך המראה שלה היום, ללא שינוי מאז 1788. 3 כנסיית הצלב הקדוש היא אחת מכנסיות הבארוק הבולטות בבירת פולין. היא מנוהלת כיום על ידי נזירי המיסיונרית של וינסנט דה פול. המבנה המרכזי נבנה בין 1679 ו 1696. המעצב העיקרי היה יוזף שמעון בלוטי האדריכל המלכותי ברויאל קורט של פולין. זה מומן על ידי אב המנזר קזימייז. במאה ה -19 הפנים שופץ מעט ובשנת 1882 כד עם הלב של פרדריק שופן נוסף באחת הקפלות. 52/54 הכנסייה הכרמליטית בעלת חזית בסגנון נאו-קלסי הבולטת ביותר בורשה, שנבנתה ב-1761–1783. המראה הנוכחי של הכנסייה החל במאה ה -17, והיא ידועה בעיקר בזכות צמד מגדלי הפעמונים שלה בצורת גלילים. מדיה וקבצים בנושא קרקובסקיה פשדמיישצ'ה בוויקישיתוף ערך זה הוא קצרמר בנושא גאוגרפיה של פולין ובנושא תחבורה. אתם מוזמנים לתרום לוויקיפדיה ולהרחיב אותו.
עונת 2001/2002 בליגת האלופות

ליגת האלופות 2001/2002 הוא הטורניר ה-47 של ליגת האלופות, משחק הגמר נערך בהאמפדן פארק שבסקוטלנד בו ניצחה ריאל מדריד 1-2 את באייר לברקוזן וזכתה בגביע האלופות ה-9 בתולדותיה. מחזיקת התואר בעונה הקודמת היא באיירן מינכן. מכבי חיפה הייתה הקבוצה הישראלית היחידה שהשתתפה באליפות. הקבוצה הגיעה עד לשלב המוקדמות השני בו הודחה על ידי האקה מפינלנד בשל הפסד טכני עקב שיתוף שחקן מושעה (פרשת הפקס). בתחרות השתתפו 72 קבוצות. על מספר הקבוצות מכל מדינה הוחלט על בסיס דירוג אופ"א לשנים 1996-2000. מ-15 מדינות השתתפו יותר מנציג אחד: 4 - גרמניה, איטליה, ספרד (מהם שני נציגים לא השתתפו בשלבים המוקדמים) 3 - אנגליה, צרפת, הולנד (מהם שני נציגים לא השתתפו בשלבים המוקדמים) 2 - צ'כיה, יוון, רוסיה (ממדינות אלו מנצחת אליפות המדינה העפילה ישירות לשלב הבתים), נורווגיה, פורטוגל, שווייץ, סקוטלנד, טורקיה, אוסטריה. גם מחזיקת התואר מהעונה הקודמת באיירן מינכן העפילה ישירות לשלב הבתים. יתר הקבוצות השתתפו בסיבובים המוקדמים, כאשר חלק מהם העפילו ישירות לסיבוב השני או השלישי. לאחר הסיבובים המוקדמים, הקבוצות חולקו ל-8 בתים. לאחר מכך הוקמו 4 בתים בהם שיחקו 16 קבוצות. מבתים אלו הקבוצות הועלו למשחקי שמינית הגמר (4 מנצחי בתים ו-4 קבוצות שהגיעו למקום השני). כל המשחקים למעט משחק הגמר היו בשיטת משחק בית ומשחק חוץ לקביעת הקבוצה שתעפיל לשלבי ההמשך. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין. למנצחת במשחק הוענקו שלוש נקודות. הסיבוב הראשון נערך ב-11 ביולי והסיבוב השני נערך ב-18 ביולי 2001. הסיבוב הראשון נערך ב-24 וב-25 ביולי והסיבוב השני נערך ב-31 ביולי וב-1 באוגוסט 2001. הסיבוב הראשון נערך ב-7 וב-8 באוגוסט והסיבוב השני נערך ב-21 וב-22 באוגוסט 2001. עונת 2001/2002 שלב הבתים השני   בואבישטה ארסנל נאנט ברצלונה פנאתינאיקוס רומא דפורטיבו לה קורוניה גלאטסראיי ספרטה פראג פורטו באייר לברקוזן יובנטוס ליברפול באיירן מינכן מנצ'סטר יונייטד ריאל מדריד ערך מורחב – גמר ליגת האלופות 2002 מכבי חיפה הייתה הקבוצה הישראלית היחידה שהשתתפה באליפות. הקבוצה התחילה בשלב המוקדמות השני בו הודחה על ידי האקה מפינלנד בשל הפסד טכני עקב שיתוף שחקן מושעה (פרשת הפקס). מדיה וקבצים בנושא עונת 2001/2002 בליגת האלופות בוויקישיתוף אתר האינטרנט הרשמי של עונת 2001/2002 בליגת האלופות (באנגלית) עונת 2001/2002 בליגת האלופות באתר אופ"א נתוני דירוג המדינות לפי אופ"א הסיבוב השני הסתיים בתוצאה 0-4 לזכות מכבי חיפה אך לחובתה נפסק הפסד טכני 3-0 בשל שיתוף שחקן מושעה (ואליד באדיר) במה שכונה פרשת הפקס. משחק הגומלין שנערך ב-22 באוגוסט בוטל במצב של 1-0 ללוקומוטיב מוסקבה ונערך מחדש ב-8 בספטמבר והסתיים בתוצאה 0-1 לטירול אינסברוק.
כדורסל באולימפיאדת לונדון (1948)

אולימפיאדת 1948 נערכה בלונדון, בריטניה. תחרויות הכדורסל נערכו בין ה-30 ביולי ל-13 באוגוסט. זו הייתה תחרות כדורסל השנייה במשחקים האולימפיים והראשונה שנערכה באולם סגור. בתחרות השתתפו 287 ספורטאים מ-23 נבחרות גברים. המשחקים נערכו ב-Harringay Arena. ארצות הברית זכתה במדליית זהב בפעם השנייה ברציפות. מדיה וקבצים בנושא כדורסל באולימפיאדת 1948 בוויקישיתוף תיאור התחרות תוצאות באתר פיב"א
צב נשכן (סוג)

צב נשכן או צב נשכני (שם מדעי: Chelydra) הוא סוג של צבים ממשפחת צבים נשכניים, בעל 3 מינים החיים בביצות ואגמים ברחבי יבשת אמריקה. צבים אלה הם גדולים ביותר ובעלי לסתות חזקות ומעוקלות היכולות להיפער לרווחה. השריון עבה וגרמי והם גם בעלי זנב מוארך. בתחילה המין הנפוץ בסוג צב נשכן מצוי (Chelydra serpentina), סווג כיחידי בסוגו ואז התגלו עוד 2 מינים: צב נשכן מרכז אמריקאי וצב נשכן דרום אמריקאי, השונים מהמין הראשון. צב נשכן מצוי (Chelydra serpentina) צב נשכן מרכז אמריקאי (Chelydra rossignonii) צב נשכן דרום אמריקאי (Chelydra acutirostris) מדיה וקבצים בנושא צב נשכן בוויקישיתוף צב נשכן, באתר ITIS (באנגלית) צב נשכן, באתר NCBI (באנגלית) צב נשכן, באתר Animal Diversity Web (באנגלית) צב נשכן, באתר האנציקלופדיה של החיים (באנגלית) צב נשכן, באתר GBIF (באנגלית)
צב נשכן דרום-אמריקאי

צב נשכן דרום-אמריקאי (שם מדעי: Chelydra acutirostris) הוא מין גדול של צב ממשפחת צבים נשכניים מהסוג צב נשכן. בעבר מין זה נכלל במין צב נשכן מצוי, אך הופרד ממנו למין עצמאי, די דומה לו. הוא חי באמריקה הדרומית וגם במרכזית בביצות ונחלים טרופיים באקוודור, קולומביה, קוסטה ריקה, הונדורס, ניקרגואה ופנמה. מדיה וקבצים בנושא צב נשכן דרום-אמריקאי בוויקישיתוף צב נשכן דרום-אמריקאי, באתר ITIS (באנגלית) צב נשכן דרום-אמריקאי, באתר NCBI (באנגלית) צב נשכן דרום-אמריקאי, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
צב נשכן מרכז-אמריקאי

צב נשכן מרכז-אמריקאי (שם מדעי: Chelydra rossignonii) הוא מין גדול של צב ממשפחת צבים נשכניים מהסוג צב נשכן. בעבר מין זה היה כלול במין צב נשכן מצוי, אך הופרד ממנו למין עצמאי, דומה לו ביותר. הוא חי באמריקה המרכזית במקסיקו, בבליז, בגואטמלה ובהונדורס בביצות ובנחלים. צב זה התמעט בטבע ונמצא בסכנת הכחדה. מדיה וקבצים בנושא צב נשכן מרכז-אמריקאי בוויקישיתוף צב נשכן מרכז-אמריקאי, באתר ITIS (באנגלית) צב נשכן מרכז-אמריקאי, באתר NCBI (באנגלית) צב נשכן מרכז-אמריקאי, באתר GBIF (באנגלית) צב נשכן מרכז-אמריקאי באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.